ussan-a, bentaleb ur yemsefham ara d tmehla n teɣlamt n tottenham ay la yetturaren deg premier league (tamɣunt tamezwarut) n langliz, imi taɣlamt-a mazal-itt tugi ad as-ternu deg lexlaṣ. ɣef waya, amarir-a (yesɛan 20 n yiseggasen) la yettxemmim ad yeddu ad yurar anda niḍen, ula ma leɛqed-nnes d teɣlamt-a n london ad yeqqim arma d 2018. aṭas n teɣlamin, am tin n arsenal (langliz) d juventus (Ṭṭalyan) ay yebɣan ad awint amarir-a ay d-ilulen deg temdint tafṛensist n lille, ɣef wakken ay d-tenna tɣemsa yemmuzzgen (yetxeṣṣeṣen). bentaleb yurar 35 n temliliyin deg tsemhuyt-a deg teɣlamt n tottenham, yerna yessadef yiwen n yiswi, am wakken ay yesɛedda takurt snat n tikkal i ussidef n yiswi. amarir-a d amḥaddi n tlemmast yerna ass n lḥedd ad yebdu annan d teɣlamt taɣelnawt n ldzayer akken ad uraren d seychelles deg 13 yunyu deg leblida deg ukatar n wass amezwaru n temliliyin n waffas n teqbuct n tefriqt n yiɣlanen (can-2015).